NaiveNeuron/SloPal huggingface dataset:
Kuriak, Milan, poslanec NR SR (2023-02-03):
Ďakujem za slovo. Kolega Richard, rád som si vypočul tvoju rozpravu. Aj napriek riešeniu jednej vážnej témy som rád, že som si našiel čas a vypočul som si tvoje slová. V tvojej rozprave si výborne, vecne, argumentačne a aj ľudsky vysvetlil dôvody, prečo je omnoho lepšie a prospešnejšie pre ľudí, aby bola nedeľa voľným dňom a aby hlavne matky, ženy mohli tráviť čas so svojimi deťmi, so svojimi rodinami, v prírode, na výletoch či stretnutiach so svojimi príbuznými alebo priateľmi. Nedeľa by určite nemala byť pracovným, pracovnou a tak ako v mnohých krajinách, verím tomu, že konečne aj na Slovensku budú v nedeľu obchody zatvorené. Ja si myslím, že máme dostatok príkladov aj v okolitých krajinách, ale aj v Európe, kde si ľudia dajú rady a prežijú, prežijú nedele aj so zatvorenými obchodmi. Takže nie je to až taká nevyhnutnosť. Ja viem, že v dnešnej liberálnej a konzumnej dobe mnohí majú s tým problém a vôbec neriešia, že aspoň jeden deň v týždni by mal byť voľným. Samozrejme, nedá sa v každom rezorte, v každej oblasti, aby boli nedele voľnými ako napríklad v gastre. Ja sám pred mandátom poslanca som podnikal v rôznych oblastiach a okrem gastra som mal aj dve predajne potravín. Nedele som mal zatvorené, bolo otvorené maximálne v sobotu do 11. hodiny a viem, ako to zamestnanci veľmi vítali, že v nedeľu nemusia ísť do práce a viem... (Prerušenie vystúpenia časomerom.)
Grendel, Gábor, podpredseda NR SR (2023-02-16):
Ďakujem. Prerušujem rokovanie o tomto bode programu. Nasleduje druhé čítanie o zákone zo 6. decembra 2022, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov, vrátenom prezidentkou Slovenskej republiky na opätovné prerokovanie Národnou radou. Materi... materiál, pardon, je uverejnený ako tlač 1345. Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, ktorý by mal informovať Národnú radu o výsledku prerokovania vráteného zákona vo výboroch. (Krátka pauza.) Keďže sa tu pán Vons nenachádza, tento bod stráca poradie. Pristúpime teraz k druhému čítaniu o zákone z 20. decembra 2022, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou. Materiál má parlamentnú tlač 1346. Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Szőllősovi a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone z 20. decembra 2022, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1346.)
Sulík, Richard, predseda NR SR (2011-09-08):
Pán poslanec Raši.
Ďuriš Nicholsonová, Lucia, podpredsedníčka NR SR (2018-06-21):
Jedna faktická poznámka na vaše vystúpenie. Končím možnosť prihlásiť sa s faktickou. Pán poslanec Laurenčík.
M. Hort, podpredseda NR SR: (2009-02-06):
A budeme pokračovať prvým čítaním o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 905 a návrh na jeho pridelenie na prerokovanie výborom je v rozhodnutí č. 926. Teraz dávam slovo pánovi poslancovi Petrovi Gaburovi ako navrhovateľovi, aby návrh zákona uviedol. Nech sa páči.
Ledecký, Vladimír, poslanec NR SR (2022-12-06):
Vážený pán predseda, vážené pani poslankyne, vážení páni poslanci, informácia obsahuje 36 pozmeňujúcich návrhov, v rozprave neboli podané žiadne pozmeňujúce a doplňujúce návrhy. Pán predseda, dajte, prosím, hlasovať o pozmeňujúcich návrhoch z informácie, a to spoločne o bodoch 1 až 36.
Mihál, Jozef, poslanec NR SR (2016-09-07):
Ďakujem pekne za slovo, pani predsedajúca. Vážený pán minister, vážený pán spravodajca, vážené kolegyne, kolegovia, vážení prítomní, chcem poďakovať všetkým, ktorí túto zmluvu, aj keď sa týka dokopy desiatich ľudí na svete, sfinalizovali, pánovi ministrovi zahraničných vecí, že ju bol podpísať a že sa tak zavŕšil úspešne proces, ktorý som v roku 2011 ako minister začal ja, na čo mám milé a romantické spomienky. Ďakujem.
Frešo, Pavol, poslanec NR SR (2014-11-08):
Neskáčte mi teraz do reči, lebo potom mi ujde čas. Čiže poprosím vás veľmi pekne dajte proste zavolať pána premiéra, aby prišiel sa ukázať. A mne sa nechce žartovať na tú tému, že možnože je zamknutý s pani Zmajkovičovou. Ale realita je taká, že dehonestuje to parlament, keď pri odvolávaní vlády, tak, pardon, je tu jeden minister, ale žiaden premiér. Kultúra hovorí, že tu má byť premiér a jeho ministri pri odvolávaní vlády.
Paška, Pavol, predseda NR SR (2014-01-29):
Poprosím vás. Nie raz, nie dvakrát tu boli použité technické prostriedky. Poprosím.
Laššáková, Jana, podpredsedníčka NR SR (2015-04-23):
Pán poslanec Lipšic, nech sa páči. Poprosím vás, zapnite pána poslanca Lipšica. Skúste sa prihlásiť, pán poslanec. Dobre, nech sa páči.
Simon, Zsolt, poslanec NR SR (2016-10-26):
Ďakujem pekne. Vážený pán predsedajúci, vážený pán predkladateľ, kolegyne, kolegovia. (Hluk v sále.) Pán predsedajúci, ja by som počkal, kým v sále bude trošku kľud. (Prerušenie vystúpenia predsedajúcim.)
M. Číž, podpredseda NR SR: (2007-02-06):
Nech sa páči, pani poslankyňa Laššáková, máte slovo.
Čepček, Martin, poslanec NR SR (2022-09-30):
Ďakujem pekne. Tak ja to trošku upravím, spočítajme, že ja nehovorím o jednej výhre, ja hovorím, že ten zákon by platil pre všetky výhry, ktoré by boli zdanené. To znamená, ak niekto vyhrá v Eurojackpote 10 mil., tak je to iná suma a tých výhier za celý kalendárny rok je niekoľko stovák, ak nie tisícov, takže tam, tam je ťažko odhadnúť, koľko by to bolo peňazí, ale bola by to iná suma, ktorá by prišla do štátneho rozpočtu. Ďakujem.
Šofranko, Mária, poslankyňa NR SR (2021-10-20):
Vážený pán predsedajúci, vážení kolegovia, v rozprave vystúpili dvaja poslanci, ktorí podali pozmeňujúce a doplňujúce návrhy. Ako spoločná spravodajkyňa podávam návrh na skrátenie lehoty na hlasovanie o dnes podaných návrhoch v rozprave v súlade s rokovacím poriadkom Národnej rady Slovenskej republiky. Prosím, pán predsedajúci, dajte o tom hlasovať.
Figeľ, Ján, podpredseda NR SR (2014-11-10):
Na vystúpenie pána poslanca Kollára sú dve faktické. Nech sa páči, Mojmír Mamojka.
Ďuriš Nicholsonová, Lucia, podpredsedníčka NR SR (2018-10-24):
Ďakujem pekne, pán poslanec. Neevidujem žiadne faktické poznámky na vaše vystúpenie, takže ako ďalšia prihlásená do rozpravy je pani poslankyňa Remišová. Nech sa páči.
Poliačik, Martin, poslanec NR SR (2016-06-22):
Ďakujem, pán predsedajúci. Chcem interpelovať pána ministra školstva. Vážený pán minister, no škoda, že práve odišiel, nevadí. Však to bude mať aj písomne. (Reakcia z pléna.) Je tu. Vážený pán minister, dostávajú sa nám tu teraz do protikladu dva procesy v slovenskej spoločnosti. Na vašom ministerstve sa vytvára priestor pre zvýšenie kvality vzdelania jednak absolventov stredných a absolventov vysokých škôl. Zároveň dochádza v slovenskej spoločnosti k tzv. únosu štátu. To znamená, že skupinka vyvolených ľudí, politikov, oligarchov unáša tento štát do svojich vlastných rúk, zhoršuje podnikateľské prostredie a robí život pre vzdelaných a schopných ľudí stále menej znesiteľným. A ja sa pýtam: Má ministerstvo školstva nejaké mäkké údaje o motiváciách ľudí, ktorí opúšťajú Slovenskú republiku ako absolventi stredných a vysokých škôl? Lebo ak nie, obávam sa, že jeden zo základných cieľov, ktorý chceme dosiahnuť zvýšením kvality vzdelania na Slovensku, a to je zabrániť odlivu mozgov, nedosiahneme, ak tento štát bude naďalej unášaný elitnou skupinou skorumpovaných politikov a oligarchov, ktorí ich za službičky platia, a silových zložiek a prokuratúry, ktorá ich pri tomto chráni. A teda moje otázky sú dve. Bol niekedy robený prieskum o tom, aké sú motivácie ľudí odchádzať zo Slovenskej republiky, a ak ich odchod všetci vyhodnocujeme ako jeden z našich základných problémov, či máme prehľad o tom, prečo tí ľudia Slovensko opúšťajú? A to jednak na úrovni absolventov stredných škôl, ktorí idú masívne študovať do zahraničia, a jednak na úrovni absolventov vysokých škôl, ktorí či ak už chcú podnikať, tak tu nemajú dobré prostredie, a ak sa chcú zamestnať, tak sú lepšie zaplatení a cítia sa lepšie v iných krajinách. To je prvá otázka. Druhá otázka je: Ak nemáme takéto dáta, ideme ich zbierať? Som presvedčený o tom, že, respektíve takto to poviem, moja téza znie: Ak nezastavíme únos tohto štátu, tak so zvyšujúcou sa kvalitou vzdelávania na Slovensku zvýšime brain drain v tejto krajine. Ak nezastavíme únos štátu ľuďmi ako Bašternák, Kaliňák, Fico, Generálna prokuratúra a vybraní sudcovia v tejto krajine, ak exemplárne neukážeme, že odpoveďou na nárast extrémizmu a odpoveďou na obrovský pokles dôvery v štát bude nové, nová schéma správania sa a nová mapa, politická, kde sa vyvodzuje politická zodpovednosť, tak ak v tomto prostredí budeme zvyšovať kvalitu vzdelávania na slovenských školách, tak tým spôsobíme len to, že schopnejší ľudia budú ešte viacej odchádzať do zahraničia, čo nie je naším cieľom. Aby sa táto téza mohla potvrdiť, potrebujeme dáta. A tie dve otázky, ktoré som vám dal, ak budeme schopní v dohľadnej dobe zodpovedať, tak nám to povie aj niečo o tom, ako by sa mali správať politické a mocenské elity v tomto štáte, aby brain drainu na Slovensku zabránili. Ďakujem veľmi pekne. (Potlesk.)
Demian, Jaroslav, poslanec NR SR (2014-05-14):
Ďakujem za slovo. Vážená pani podpredsedníčka, vážené pani poslankyne, vážení páni poslanci, vážený pán minister, v súlade s § 73 zákona o rokovacom poriadku som bol určený predsedom výboru pre financie a rozpočet za spravodajcu k tomuto vládnemu návrhu zákona. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, prosím vás, otvorte rozpravu.
Tomáš, Erik, poslanec NR SR (2018-09-12):
Ďakujem veľmi pekne. Vážený pán predsedajúci, kolegovia, kolegyne, dúfam, že budem pokračovať na pozitívnej vlne. Princíp mnou predkladanej novely je, je veľmi jednoduchý. V súčasnosti je možné uzatvárať tzv. kolektívne zmluvy vyššieho stupňa len na jeden kalendárny rok. Po novom, ak táto novela prejde, to bude možné robiť na dlhšie obdobie s tým, že stále bude platiť doba určitá. To, čo je dôležité povedať, je, že mnohí z vás už zachytili informáciu, že sociálni partneri, teda vláda, predstavitelia samosprávy, ako aj odbory sa už predbežne dohodli na zvýšení platov pre zamestnancov v súkromnom, respektíve, pardon, v štátnom a verejnom sektore súhrnne o 20 %, teda o 10 % v roku 2019 a o 10 % v roku 2020. Ak túto novelu zákona schválime, túto predbežnú dohodu budú môcť preniesť a definitívne spečatiť v kolektívnej zmluve a platy, vyššie platy pre týchto zamestnancov sa od nového roka stanú realitou. Považujem za dôležité toto opatrenie priniesť, pretože úradníci, štátni i verejní, majú dlhodobo poddimenzované platy. Všetci dobre o tom vieme a tieto peniaze si títo ľudia zaslúžia. A rovnako si myslím, že toto opatrenie môže prispieť aj k zvýšeniu atraktivity tohto povolania. Pôjde určite o historické navýšenie platov v štátnej a verejnej správe, a preto vás chcem pekne poprosiť, aby ste tento návrh zákona podporili. Ďakujem.
Šedivcová, Viera, poslankyňa NR SR (2012-05-02):
Sľubujem. (Potlesk.)
Sulík, Richard, predseda NR SR (2011-07-12):
Vážené panie poslankyne, vážení páni poslanci, otváram deviaty rokovací deň 20. schôdze Národnej rady. Na dnešnom rokovacom dni o ospravedlnenie požiadali poslanci Čaplovič, Jánoš, Mamojka, Počiatek, Sidor. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 340). Pán minister Mihál a spravodajca pán poslanec Brocka zaujali svoje miesta. A dávam slovo ďalšiemu v poradí z ústne prihlásených rečníkov poslancovi Ondrovi Dostálovi. Ondrej Dostál sa nachádza v miestnosti? Nie. Putuje nakoniec. Pripraví sa poslanec Vladimír Matejička, nech sa páči.
Žiga, Peter, podpredseda NR SR (2023-12-19):
Pán poslanec Krátky.
B. Bugár, podpredseda NR SR: (2003-02-26):
Otváram všeobecnú rozpravu o tomto bode programu. Dostal som jedinú prihlášku písomnú do rozpravy od pána poslanca Hanzela. Nech sa páči, máte slovo. B. Hanzel, poslanec: Vážený pán predsedajúci, vážené kolegyne, kolegovia, nachádzame sa v čase, keď sa nám objavujú viaceré kauzy okolo odpočúvania niekoľkých našich kolegov alebo iných nie oficiálnych osôb. Sám som zažil permanentné odpočúvanie mojej osoby v rokoch 1977 až 1979 hneď po podpísaní Charty 77. Pred vchodom do nášho paneláka sa nainštalovala tzv. odpočúvacia búdka a išlo to nonstop alebo podľa vtedajšieho vyjadrenia: „Bez zastavlenija.“ Bol som vtedy kategorizovaný ako nebezpečný živel rozvracajúci republiku a každá informácia bola dobrá. Keď som išiel do Prahy za pánom Hejdánkom, vtedajším hovorcom Charty 77, už večer si ma pozvali na Štátnu bezpečnosť a prehovárali ma, aby som sa nespájal s tými pražskými intelektuálmi, lebo že veď ja taký nie som. Pri akte vysťahovania z republiky sa dokonca ŠtB podarilo spracovať moju manželku, ktorá stiahla svoju žiadosť. No boli to krušné časy, ale musím povedať, že nemal som strach povedať čokoľvek do telefónu, lebo som nemal čo skrývať. Môj politický názor bol jasný, rodinné pomery som mal usporiadané, žiadnu trestnú činnosť som nevykonával, tak som si akurát robil z odpočúvania s prepáčením srandu. Ešte aj dodnes niektorí pracovníci ŠtB už vo výslužbe spomínajú na to, ako som si robil vtipy a ako som dokázal obhájiť svoj postoj. Dnes rozprávame o odpočúvaní v iných podmienkach. Ľudia sa ani nemusia báť povedať svoj politický názor, dnes sa nemusia báť povedať, že budú pozerať na Vianoce Soľ nad zlato alebo čo budú mať na Vianoce k večeri, či príp. nie hus či Husáka, a byť v podozrení, že útočia na 1. tajomníka KSČ. Kedysi ma vážne preverovali len kvôli tomu, že som údajne spieval ako muzikant v jednej reštaurácii pesničku Slovák som a Slovák budem. O čo sa dnes môžu ľudia báť pri odpočúvaní telefonických hovorov? Nedovolený biznis, nedovolené zneužívanie informácií zo štátu do podnikateľskej sféry, viď napr. telefonát pána Badžgoňa, podvody, trestné činy, príp. prípravu trestných činov, námety na vydieranie a opäť obchod, informácie, príp. mimomanželské vzťahy, klamstvo. Áno, chcem povedať, nedovoľme, aby sa systém zneužíval na rôzne nečisté ciele. Ale súčasne chcem povedať, snažme sa žiť čestne v rámci pravidiel, ktoré nám dáva tento štát, či podľa kresťanského Desatora. Potom sa nebudeme musieť báť všelijakých odposluchov a príp. kupčenia s nimi. Ďakujem vám za pozornosť, aj tým, ktorí ste nepočúvali. (Potlesk.)
Suja, Miroslav, poslanec NR SR (2023-05-09):
Ďakujem za slovo. Pán predseda, ja sa chcem spýtať, či nie je možné hlasovanie preložiť na 11.30 h a 17.30 h, lebo aj tak skoro nezačíname skôr. Máme 250 bodov, mohli sme prejsť desiatky bodov ďalších za tieto tri týždne, ešte sme ani raz nezačali hlasovať načas. Alebo skúsiť nejako tú disciplínu dodržať. Pozrime si spätne, koľko hlasovaní má byť o piatej, o jedenástej a koľko v skutočnosti bolo do desať minút od tohto dátumu či termínu. Ani jeden. Koľko bodov mohlo byť prejdených. Ja neviem, ak vieme, že nevieme prísť načas, tak to posuňme o pol hodinu. Alebo potom nerozumiem, prečo nezačíname hlasovať o piatej. (Reakcie z pléna.)
Zmajkovičová, Renáta, podpredsedníčka NR SR (2014-09-24):
S faktickými poznámkami sa hlási deväť poslancov. Uzatváram možnosť prihlásiť sa s faktickou. Pán poslanec Brocka.
Kollár, Boris, predseda NR SR (2022-06-16):
Ďakujem. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie, ďakujem pekne. Žiada si záverečné slovo spoločný spravodajca? Nech sa páči. Súčasne vás požiadam, aby ste oznámili, prosím, termín hlasovania o tomto návrhu zákona.
Blanár, Juraj, podpredseda NR SR (2021-06-29):
V zmysle rokovacieho poriadku sa ešte do rozpravy prihlásil pán navrhovateľ Mazurek. Nech sa páči, máte slovo.
Hraško, Igor, poslanec NR SR (2016-02-11):
Ďakujem za slovo. Kolega Blanár, viete, hovorili ste, že treba sa teda za to zasadiť aby sa tá situácia riešila. Ja som to tiež hovoril vo svojom vystúpení, kde je vôľa, tam je cesta. Ale ukážte mi tu vašu cestu. Tu nie je cesta, pretože tie problémy učiteľov ste neriešili. Vy ste zase len riešili takú pozlátku, ktorou ste zakryli to, tak, aby sa tieto problémy, ktoré sa nakopia, dostali na povrch. A tým štrajkom učiteľov sa dostali na povrch. A že táto schôdza nič nevyrieši? No je to tak, lebo vaša vláda nechce, aby sa teraz niečo vyriešilo. Máte nachystané vlastné uznesenie, ktoré si vypočujeme až na konci tejto schôdze a ku ktorému sa už nebudeme môcť vyjadriť. To je spôsob vašej diskusie a riešenia situácie, opäť sľuby: „Keď nás budete voliť, tak to bude potom riešené.“ Ale to si už učitelia mali možnosť vyskúšať. Nezastavili ste rozkrádanie v tomto rezorte. Ako to chcete riešiť v budúcnosti? Vy ste jasne ukázali, ako vám to vyhovuje, prezentovať sa číslami, koľko toho išlo do vzdelávania. Ale učitelia aj naďalej budú kŕkať. To je to, že jedno rozprávate a druhé sa robí. Rozkrádate financie a nedávate ich potom tam, kam ísť majú. A ešte sa dotknem toho, čo ste hovoril teda, že zastavil sa vznik súkromných vysokých škôl. No ja som za toto kritizoval ministra ešte vtedy Čaploviča. A predstavte si, že po tej mojej kritike vznikla súkromná vysoká škola. Aj to som hovoril. Len sa to akosi nedostalo do médií. A potom vznikla ešte jedna súkromná vysoká škola nejakého doktora Oetkera alebo niekoho podobného. Ohromne nám to pomôže v našom hospodárstve, že?
A. Belousovová, podpredsedníčka NR SR: (2009-06-18):
Otváram rozpravu. Do rozpravy som nedostala žiadnu písomnú prihlášku. Pýtam sa, kto sa chce prihlásiť do rozpravy ústne. Ústne sa prihlásil pán poslanec Chrbet. Ešte niekto má záujem? Ak je to všetko, uzatváram možnosť podania ústnych prihlášok do rozpravy. Pán poslanec, máte slovo, nech sa páči.
Laššáková, Jana, podpredsedníčka NR SR (2014-01-30):
Ďakujem, pán minister. Chce zaujať stanovisko k rozprave spravodajca? Nie. Prerušujem rokovanie o tomto bode programu. A pred tým, ako pristúpime k rokovaniu o ďalšom bode programu, chcem poprosiť povereného overovateľa, aby oznámil výsledky tajného hlasovania o návrhu na voľbu predsedu Úradu pre reguláciu elektronických komunikácií a poštových služieb a potom postupne nás oboznámil s výsledkami volieb aj členov Správnej rady Tlačovej agentúry. Takže nech sa páči, pán overovateľ. Najprv ideme na voľbu predsedu Úradu pre reguláciu elektronických komunikácií a poštových služieb. Máte slovo. (Výsledok tajného hlasovania o návrhu na prvú voľbu predsedu Úradu pre reguláciu elektronických komunikácií a poštových služieb , tlač 827.)
M. Fronc, poslanec: (2008-02-12):
Prvá otázka. Naozaj by som rád vedel, aké hospodárske škody alebo aké nebezpečenstvo hrozí, že musí byť toto skrátené legislatívne konanie, lebo zatiaľ som sa od obhajcov návrhu nič takého nedozvedel. A druhá otázka. Argumentujete stále tým, že aj predtým vraj, ja si myslím, že neboli, ale vy tvrdíte, že boli v rozpore so zákonom podávané skrátené konania inými. No mám pocit, že ste už zabudli trošku na svoje detské roky, pretože ak ste doma hovorili, že aj Jano rozbil okno a hádzal kamene, tak vám iste doma často povedali, že keď Jano skočí do studne, či tam skočíte aj vy. Tak sa chcem vás opýtať, či skočíte do studne.
Puci, Róbert, poslanec NR SR (2018-05-15):
Pán predsedajúci, keďže sme hlasovali o pozmeňujúcich návrhoch zo spoločnej správy a pozmeňujúcom návrhu, ktorý odznel v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Pčolinský, Peter, podpredseda NR SR (2023-03-28):
Ďakujem pekne. Ďakujem pekne, môžte opustiť miesto.
Huba, Mikuláš, poslanec NR SR (2012-05-09):
Ďakujem pekne za slovo. Ďakujem pani kolegyni Ritomskej, že upozornila, veľmi otvorene a nekompromisne, na veľmi zásadné neduhy, ktoré máme tendenciu prehliadať v našej spoločnosti, alebo sa takzvane nepatrí o nich hovoriť. Ale na druhej strane nielen v jej vystúpení, ale aj vo viacerých ďalších sa objavuje ten horizont dvadsiatich dvoch rokov, ako keby problémy vznikli len za uplynulých dvadsaťdva rokov. V niektorých prípadoch je to pravda, nechcem to spochybňovať a som presvedčený, že ona to tiež tak celkom nemyslela, ale chcem znova pripomenúť, že naozaj tie problémy sa nezačali v našej spoločnosti písať 17. novembra '89, skôr naopak, ten 17. november pri všetkých výhradách a všetkých sklamaniach, ktoré nasledujúci vývoj priniesol, práve otvoril cestu k tomu, aby sa veci, ktoré sa tu desaťročia hromadili, začali v nejakej otvorenej diskusii riešiť, a preto sme tu aj my demokraticky zvolení, čo pred tými dvadsiatimi troma rokmi, ako všetci vieme, by nebolo možné, aby sme tu takto demokraticky a z rôznych strán a rôznych uhlov pohľadu preberali veci, pretože vtedy bolo všetko nadiktované zhora. Takže len chcem poprosiť, nevylievajme s vaničkou aj dieťa, ako sa hovorí, a neviňme len toto obdobie, pretože problémy boli možno ešte väčšie aj predtým, len sa o nich nesmelo hovoriť a zametali sme ich ešte dôslednejšie ako dnes pod koberec. Takže využime tieto predsa len nepomerne demokratickejšie pomery na to, aby sme, či už v spore alebo v konsenze tie nahromadené problémy riešili. Mnohé z nich sa pritom rodili dávno, dávno pred novembrom '89. Ďakujem.
Hlina, Alojz, poslanec NR SR (2014-10-21):
Ďakujem pekne. Rozmýšľam, ako to povedať, pán kolega. Z úcty k vám možno by bolo lepšie nepovedať nič, ale odznel tu argumentačný suterén. Naozaj čítať list pani bufetárky Gergeliovej, alebo jak sa pani volá, a vystavať na tom nejakú argumentačnú bázu, mi príde fakt, vážení kolegovia, ako nenáležité, nenáležité. To je, jak keby sa niekto, kto si prenajal, ja neviem, priestory v cirkvi, sťažoval, že nemôže predávať porno časopisy, že je diskriminovaný. Viete, ja už som len čakal, kedy zaznie to, že to bude mať vplyv na zamestnanosť. Nuž na takúto zamestnanosť, nech to vplyv má. Viete, viete to je zlé, celé zlé a ja sa budem tomu venovať v mojom vysvetlení, celé zlé. Aj kolega Poliačik, zástanca slobody v tom našiel rozmer normálnej, pomaly akademickej slobody. Žasnem, čoho sme schopní, a pritom nevymýšľame koleso. Bránime sa tomu, čo musí, je povinnosť sa brániť. Proste tie deti sa tou Coca-Colou nalievajú, môžete im dohovoriť, môžete im ju zobrať, môžete im to zakázať. Tých spôsobov je niekoľko a o jednom z nich rozprávame. Ale naozaj to nestavajme na takomto suteréne. Prosím vás, veľké Tesco kľaklo, veľké Tesco kľaklo, kolega, to by vás mohlo zaujímať, keď si od RKC, rímskokatolíckej cirkvi prenajalo priestory na Svoradovej, a kľaklo veľké Tesco, keď cirkev povedala: okej, ale v nedeľu nebudete predávať. Tak Tesco, čo dali návrh, cez koho dali návrh? Cez pána Poliačika, že sa cítia diskriminovaní, že nemôžu predávať v nedeľu? Tak nemali tam ísť a hotovo. Viete, to je presne to, že keď chce niekto predávať v bufete v škole, tak to je asi podľa mňa iný bufet jak na štadióne Slovana, viete. Čiže, prepáčte, celé zlé.
P. Hrušovský, predseda NR SR: (2004-05-26):
(Hlasovanie.) Prítomných je 143 poslancov, za hlasovali 2, proti boli 46, zdržali sa 93, nehlasovali 2. Návrh sme neschválili. Prosím ďalšie návrhy. A. Ivanko, poslanec: Áno. Pán predseda, hlasovali sme o všetkých pozmeňujúcich a doplňujúcich návrhoch zo spoločnej správy. V rozprave vystúpila pani poslankyňa Majdová, ktorá podala spolu 4 pozmeňujúce a doplňujúce návrhy. Keďže nepovedala spôsob hlasovania, poprosím ju. Spoločne o všetkých? Treba to povedať.
Mičovský, Ján, poslanec NR SR (2023-02-14):
Ďakujem za slovo. No, Milan, určite sa nemusíš báť. Ja si myslím, že v tomto panuje pomerne veľká veľkorysosť, a keď niekto urobí pár úkrokov od značky, tak ešte si nepamätám za tie desaťročia, že by mal s tým problém. Aj keď chápem, že teda, hej, v národných parkoch je to naozaj povedané jasne, ale táto skúsenosť nehrozí. Treba si povedať, že do hôr chodia kultivovaní ľudia, ktorí tie značky využívajú, a nie zneužívajú. A čo je zaujímavé, samozrejme, je rozdielna frekvencia. Máme značky, ktoré sú zaťažené tak, že teda po nich chodia zástupy ľudí. Ja obyčajne teda sa vyhýbam práve takýmto značeniam. Máme značenia v horách, kde teda za celý deň či v zime, či v lete nestretnete na tej značke ani turistu, a napriek tomu vás tá značka vedie doslova krásnou samotou, až máte pocit, že ste tam v tej chvíli pod tým slnkom sám, takže sú to veľmi dobré veci. A čo je zaujímavé z hľadiska tých pohorí alebo tých značiek, kde máme pomerne menšiu frekvenciu, toť nedávno sme zažili ťažké obdobie covidu a mňa veľmi prekvapilo, ale je to vlastne pozitívne, že práve na značkách, kde som za celé dni nestretol nikoho, boli takmer zástupy ľudí. Vtedy ľudia pochopili, že teda čo je zdroj zdravia a bezpečnosti, takže možno sa to teraz zase vrátilo do normálu. Však zase nechceme, aby všetky mestá putovali len po turistických značeniach, ale som presvedčený, že táto téma, tak ako spája nás, tu, čo sme ostali tu v pléne, tak spája aj tisíce ľudí, ktorí vyjadrujú, a opakujem to ešte raz, obrovskú vďaku za to, že žijeme v krajine, ktorá má také kultivované, kvalitné značenie, ktoré je príkladom pre zvyšok sveta a ktoré umožňuje domácim i zahraničným hosťom využívať bohatstvo krás Slovenska. Ďakujem pekne.
Glváč, Martin, podpredseda NR SR (2016-12-01):
Pani poslankyňa Dubačová bude reagovať, nech sa páči.
Šeliga, Juraj, podpredseda NR SR (2021-02-25):
Pán poslanec Žiak, nech sa páči.
Grendel, Gábor, podpredseda NR SR (2023-02-07):
Pán poslanec Peter Pollák s ďalšou faktickou poznámkou.
M. Číž, podpredseda NR SR: (2008-01-30):
Vážené kolegyne, kolegovia, vystúpením navrhovateľa a spravodajcu sme vyčerpali program prvej časti rokovania o predloženej zmluve, prerušujem teda rokovanie o tomto bode programu. Vážené kolegyne, kolegovia, o 11.00 hodine by sme mali hlasovať, ale ako viete, prebieha poslanecké grémium, je potrebné podľa môjho názoru počkať, kým poslanecké grémium skončí, aby sme podľa výsledkov tohto poslaneckého grémia vedeli ďalej pokračovať. Zdá sa mi v danom prípade najpríhodnejšie vyhlásiť desaťminútovú prestávku. A po 10 minútach vás budem informovať o tom, či budeme pokračovať, alebo teda o nejakom inom ďalšom postupe. Ďakujem veľmi pekne za porozumenie. Vyhlasujem 10-minútovú prestávku. (Prerušenie rokovania o 10.53 hodine.) (Pokračovanie rokovania o 11.33 hodine.)
Kamenický Ladislav, poslanec NR SR (2013-10-17):
Vážený pán predseda dajte, prosím, hlasovať o vládnom návrhu zákona ako o celku.
Hrnčiar, Andrej, podpredseda NR SR (2019-02-05):
Ďakujem. Štyri faktické poznámky. Nech sa páči, pán poslanec Pavelka.
Klus, Martin, podpredseda NR SR (2019-12-05):
Prezentujme sa a hlasujme o procedurálnom návrhu pána poslanca Dostála. (Hlasovanie.) Prítomných 124, za 58, proti 27, zdržalo sa 36, nehlasovali 3. Konštatujem, že tento procedurálny návrh nebol schválený. V tejto chvíli dávam slovo poslancovi Martinovi Nemkymu a prosím ho, aby za skupinu poslancov návrh uviedol.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 144 poslancov, hlasovalo za zákon 144. Konštatujem, že návrh zákona o rodičovskom príspevku bol schválený. Teraz prosím pani Magdalénu Kuciaňovú, aby uviedla hlasovanie o návrhu na vyslovenie súhlasu Národnej rady Slovenskej republiky so zmluvou medzi Slovenskou republikou a Japonskom o sociálnom zabezpečení (tlač 421).
Kollár, Boris, predseda NR SR (2023-02-02):
S procedurálnym návrhom teraz vystúpi pán poslanec Čepček.
Blanár, Juraj, podpredseda NR SR (2023-03-17):
Pani poslankyňa Zemanová s faktickou poznámkou.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh 121, proti 2, hlasovania sa zdržalo 13,  nehlasoval 1. Konštatujem, že tento návrh pána poslanca Blanára sme schválili. B. Brestenská, poslankyňa: Ďakujem. Keďže sme hlasovali o všetkých bodoch v spoločnej správe aj o pozmeňujúcich návrhoch, prosím, mám splnomocnenie gestorského výboru, aby ste dali hlasovať o postúpení návrhu zákona do tretieho čítania.
Bugár, Béla, podpredseda NR SR (2019-02-18):
Takže, vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery ministerky školstva, vedy, výskumu a športu. Prosím teraz spravodajkyňu, aby navrhla uznesenie, o ktorej budeme hlasovať.
Pellegrini, Peter, predseda NR SR (2014-12-10):
Ďakujem. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, či sa niekto do rozpravy hlási ústne. Nikto, končím možnosť prihlásiť sa do rozpravy. A vyhlasujem všeobecnú rozpravu za skončenú. Pán predkladateľ, asi nie je dôvod zaujímať stanovisko k rozprave. (Reakcia predkladateľa.) Ďakujem pekne. Pán spravodajca? (Reakcia spravodajcu.) Takisto ďakujem. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Jany Kiššovej a Jozefa Mihála na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov . Návrh zákona má tlač 1300, návrh na jeho pridelenie na prerokovanie výborom má č. 1304. Dávam slovo pani poslankyni Kiššovej, aby návrh zákona uviedla. Nech sa páči.
M. Číž, podpredseda NR SR: (2010-03-09):
Iba jednu otázku, pani poslankyňa. Pre mňa patria k základným humanistickým hodnotám také veci ako priateľstvo a spolunažívanie medzi národmi, dobré vzťahy, rešpekt k iným národom, rešpektovanie iných kultúr, vytváranie svetového mieru, atmosféra spolupráce. Toto sú momenty, ktoré, si myslím, sú absolútne plnohodnotnou súčasťou slušnej politiky. Ale vo vašom prejave som elementárny rešpekt k takýmto hodnotám necítil.
M. Číž, podpredseda NR SR: (2008-02-01):
Porovnávať, otázka, úloha strategického poradcu, pán Mikloš, my sme o ňom hovorili v celkom iných kontextoch, o ktorých hovoríte vy a zámerne sa vyhýbate tým veciam, ktoré my sme spochybňovali. Jeho výber, výška odmeny a obrovské korupčné podozrenia, ktoré v tomto smere vznikajú. Nemá význam rozprávať o tom. Význam poradcov, o tom sa možno, o tom môžeme diskutovať, ale vy ste mali k dispozícii celý aparát výkonnej moci, pán Mikloš. Vaše vynikajúcimi odborníkmi obsadené ministerstvo financií. Koľko stálo to ministerstvo financií, v akom pomere vo vzťahu k takémuto predaju je tá obrovská výška odmeny, a dokonca v hlbokých pochybnostiach vo väzbe na to, čo bolo uvedené v pôvodných materiáloch, na ktoré poukázali naši odborníci. Pán Mikloš, na to zamerajte a tam... (Prerušenie vystúpenia časomierou.)
B. Bugár, podpredseda NR SR: (2001-12-14):
Budeme pokračovať v pondelok o 13.00 hodine ďalším rokovaním. Prajem vám príjemný víkend. Dovidenia v pondelok o 13.00 hodine.
Vörös, Péter, poslanec NR SR (2014-12-11):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fico, Robert, podpredseda NR SR (2011-12-08):
Ďakujem, pán poslanec. Tri faktické poznámky k vášmu vystúpeniu. Končím možnosť prihlásiť sa s faktickými. Ako prvý vystúpi pán poslanec Dušan Muňko.
Pčolinský, Peter, doterajší podpredseda NR SR (2023-10-25):
Pani poslankyňa Jana Bittó Cigániková.
Laurenčík, Milan, poslanec NR SR (2019-10-22):
Ďakujem za slovo. Vážené panie poslankyne, páni poslanci, kolegyne, kolegovia, chcem sa poďakovať všetkým, ktorí sa zúčastnili voľby a ktorí mi dali dôveru, budem sa snažiť ju nesklamať a túto pozíciu vykonávať tak, ako sa patrí. Ďakujem veľmi pekne.
Šeliga, Juraj, poslanec NR SR (2021-06-16):
Ďakujem veľmi pekne za všetky faktické poznámky. Tak si to zhrňme. Ak som dobre pochopil, vyšetrovať chcete, ale nie úplne všetkých chcete vyšetrovať. A už vonkoncom z tých, ktorí môžu byť vyšetrovaní, nie všetci by mali byť vo väzbe. Ale kľúč k tomu, kto a kde, ako tam má byť, má podľa vás Roman Mikulec. To je absurdná logika. To je prvá poznámka. Druhá poznámka je, že o politických väzňoch, o tom, či ste ochotní dať ruku za Dušana Kováčika do ohňa, či ste ochotní dať ruku do ohňa za Kajetána Kičuru, ani pol slova. Mne sa to javí tak, ak to tak mám povedať, že vám je vlastne úplne jedno, kde tí ľudia sú, čo je dôležité, je, aby nerozprávali. To je celé. Ja si nemyslím, že je tu dôvod na to, aby Roman Mikulec odstupoval. Zopakujem to, čo som povedal. Ak je problém s políciou, je dôležité zavolať si policajného prezidenta Kovaříka na výbor, interpelovať ho, pýtať sa ho. Nikto sa netvári, že všetko je dokonalé, nikto sa netvári, že tu nie sú problémy. Ale tvrdiť a účelovo tu vyťahovať nejakú časť správy, ktorá tu bola prednesená, že tu je politická objednávka, že táto koalícia politicky zatvára ľudí, je donebavolajúca hlúposť. Ďakujem pekne.
V. Jánoš, poslanec: (2008-11-04):
Čo sa týka skráteného legislatívneho konania, mne to vôbec nevadí, pretože ak ide o obhajobu záujmov občanov Slovenska, tak nech je skrátené legislatívne konanie. Čo vám na tom prekáža, prosím vás pekne, pán poslanec?! Spomenuli ste tu ešte ďalšiu vec, že mal by sa vytvoriť fond, prostredníctvom ktorého by sa investovalo do rôznych opatrení na zníženie tepelných strát a podobných vecí. Prosím vás pekne, ak by sa nechal SPP v tej forme a v tých cenových návrhoch, aké tu boli opätovne predkladané zo strany nie SPP, ale zo strany minoritného vlastníka, ktorému ste predali SPP, tak jednoducho dovolím si tvrdiť, že postupne by ľudia vypínali tie zdroje tepla, ktoré sú na plyn, a jednoducho asi by zrejme boli, v zime by ani nekúrili, ani by si neprikurovali. Jednoducho nie je možné nechať bezbreho minoritného vlastníka dávať, neustále predkladať navyšovanie cien za kubík plynu.
Hrušovský, Pavol, podpredseda NR SR (2010-08-05):
Pán poslanec Štefanec.
Blanár, Juraj, minister zahraničných vecí a európskych záležitostí SR (2024-02-15):
Ďakujem. Vážená pani poslankyňa, v zastúpení pani ministerky vám odpoviem. Novela zákona č. 300/2005 Z. z. obsahovala generálnu klauzulu, podľa ktorej sa všeobecne upravujú premlčacie doby v závislosti od výšky trestných sadzieb. Je to súčasť princípov, ktorým sa zlaďovali slovenské trestné kódexy s trestným právom vyspelých krajín ako Nemecko alebo Rakúsko, o ktorých nikto nepochybuje ako o štátoch, ktoré majú právny systém v poriadku. Konkrétnu zmenu pri jednom spomenutom trestnom čine vytiahla opozícia napriek historicky najdlhšej parlamentnej diskusii o jednom zákone niekoľko hodín pred jeho definitívnym schvaľovaním a spustila kvôli tomu hysterickú kampaň, ktorej jediným cieľom je strašenie ľudí na Slovensku. Sme presvedčení, že schválená zmena zákona v oblasti premlčacích lehôt nebude mať žiaden dopad na vyšetrovanie tohto konkrétneho trestného činu. Úspešnosť vyšetrovania závisí v tomto prípade predovšetkým na včasnej spolupráci obete s orgánmi činnými v trestnom konaní a dôvery verejnosti voči nim. Práve do tejto oblasti bude smerovať úsilie kompetentných inštitúcií, aby obete trestných činov mali dôveru a dostatočnú pomoc štátu pri vyrovnaní sa s mimoriadne ťažkou životnou situáciou. Okrem právnej stránky je však mimoriadne dôležitý aj pocit bezpečnosti slovenských občanov, ktorých zneisťuje práve masívna kampaň opozície v niektorých... a niektorých médií. Preto v rámci zvýšenia pocitu bezpečnosti deklarovala vláda a koalícia vôľu upraviť niektoré ustanovenia novely trestných kódexov v prípade, že jej to pani prezidentka Slovenskej republiky svojím postupom umožní, čo aj predseda vlády verejne vyjadril. Skončil som, pán podpredseda.
Ďuriš Nicholsonová, Lucia, podpredsedníčka NR SR (2017-01-31):
S reakciou na faktické poznámky pán poslanec Krajniak.
Šeliga, Juraj, podpredseda NR SR (2021-02-25):
Pani poslankyňa Vaľová, nech sa páči.
Přidal, Alojz, poslanec NR SR (2015-02-06):
Pán kolega, ja ďakujem za to, že ste uviedli tento náš spoločný zákon. Tá myšlienka bola vaša, vy ste ju už predkladali aj v minulosti a aj tento zákon, aj ďalšie dva, ktoré spoločne predkladáme, chápem ako náš príspevok aj príspevok celého Kresťanskodemokratického hnutia v zápase o podporu rodiny. Rodiny, tejto životodarnej bunky spoločnosti. Ja asi pred troma týždňami som bol doma a naraz mi zazvoní telefón a podľa hlasu som poznal bývalého kolegu z atómky, námestníka, on je taký dosť vysokopostavený funkcionár SMER-u, a začal na mňa kričať, ale vedel som, že sranduje, hovorí: „Teraz, teraz to dávaš, keď nemôžem?!“ „Jano, ako čo nemôžeš, ako veď nemysli len na seba, ako reku veď to sa týka tvojich synov, tvojich detí, ktorí žijú v usporiadanom manželstve, a jednoducho predpokladám, že aj tvoji chlapci by ocenili tento náš návrh zákona.“ A chcem vyjadriť presvedčenie a nádej, že keby poslanci SMER-u teda mali voľnú ruku, a verím, že v tomto by mohli mať voľnú ruku, že tento návrh zákona by mohli podporiť, a nielen oni, aj ostatní kolegovia z iných strán, pretože som presvedčený, že je to zákon, ktorý môže, a nielen môže, ale upevní rodinu, manželstvo práve v tých najkrajších chvíľach, kedy prijali dar života nového človeka. Ďakujem.
Pčolinský, Peter, podpredseda NR SR (2023-03-17):
Pán poslanec Kučera.
M. Číž, podpredseda NR SR: (2007-03-28):
(Hlasovanie.) Prítomných 139 poslancov, za návrh 76 poslancov, proti 31 poslancov, zdržalo sa 32 poslancov. Konštatujem, že tento návrh uznesenia sme schválili . Ďakujem pekne, pán predseda, a poprosím vás, keby ste ešte zostali, pretože pristúpime k hlasovaniu o návrhoch týkajúcich sa problematiky Kosova. Vzhľadom na to, že sme mali zlúčenú rozpravu k trom bodom, poprosím uvádzať návrhy hlasovaní.
Laššáková, Jana, podpredsedníčka NR SR (2015-06-18):
S reakciou pán poslanec Kuffa, nech sa páči.
Pivková, Alexandra, poslankyňa NR SR (2020-11-04):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Kolesík, Andrej, poslanec NR SR (2015-03-13):
Ďakujem, pani predsedajúca. Pán poslanec Hlina, k tej pomoci pre Duslo Šaľa, z ktorej ste si v opozícii urobili nejakú mantru, ešte raz a navždy sa vám to pokúsim vysvetliť. To nie je tak, že minister zobral 58 miliónov v hotovosti a doniesol ich do Dusla Šaľa, takto ten proces, ktorý je nastavený v zákone o investičnej pomoci nefunguje, nejde o žiaden keš, ale o daňovú úľavu, ktorú môže čerpať prijímateľ počas 10 rokov za veľmi prísnych podmienok a ja vám ich teraz poviem. Zabezpečí Duslo Šaľa preinvestovanie plnej výšky oprávnených nákladov ešte pred začatím čerpania tejto investičnej pomoci. Musí tak urobiť do roku 2017, až od roku 2017 začne toto čerpanie úľavy na dani z príjmov a bude postupne trvať do roku 2026. Na to, aby prijímateľ mohol čerpať takúto investičnú pomoc a touto formou, musí byť úspešný na trhu, generovať dostatočný zisk a daňovú povinnosť na to, aby mohol túto úľavu na dani z príjmov čerpať v plánovanej výške a v plánovanom čase. Prijímateľ, teda Duslo Šaľa, musí navyše generovať daň z príjmu, aby si pomernú časť mohol uplatniť vo forme úľavy, pričom zvyšných 47 % odvedie do štátneho rozpočtu. A teda je možné predpokladať prínosy pre verejné financie len na dani z príjmov vo výške 52 miliónov eur, ktoré by v prípade ukončenia výroby spoločnosť logicky nevygenerovala. A to už nehovorím o podpore zamestnanosti v regióne a o podpore regiónu ako takého. Takže prosím, keď už teda urobili sme z toho mantru, tak aspoň nezavádzajme a hovorme fakty tak, ako sú.
Stohlová, Tamara, poslankyňa NR SR (2023-12-19):
Ďakujem pekne za slovo. A ďakujem ti, Martin, za tvoje vystúpenie. Ja sa dotknem tej témy, ktorú, ktorú si otváral, a to je tá dôležitosť rozpočtu. Musím sa priznať, že tiež som až s úžasom sledovala, ako sme z úst politikov koalície celý víkend v reláciách počúvali sťažovanie, ako vraj opozícia bráni prijatiu zákona roka a teda štátneho rozpočtu. Potom sme dnes mali možnosť sledovať, ako nevyužili v parlamente možnosť predradiť si rokovanie o tomto zákone roka pred kompetenčný zákon, pričom ale nevieme, či je nové ministerstvo tak zásadne dôležitejšie alebo dôležité, alebo štátny rozpočet až tak zásadne dôležitý nie je. Ale ja sa tiež priznám, že mňa toto celé vlastne vôbec neprekvapuje, lebo podobne zodpovedne sa k štátnemu rozpočtu pristúpilo aj na rokovaniach výborov. To bolo tiež celé také akože. Mali sme smiešne málo času, rozprava bola predčasne ukončená bez dostatočného priestoru na diskusiu. O rozpočte ministerstva pôdohospodárstva sme napríklad rokovali šesť minút, o rozpočte úradu geodézie rekordné štyri minúty a verím, že tieto rekordy by sme si vedeli s kolegyňami a kolegami porovnávať. Ale aj tie výroky, ktoré stihli zaznieť na výbore pre pôdohospodárstvo a životné prostredie ústami ministra životného prostredia, nesvedčili práve o úcte k tomu procesu tvorby rozpočtu, keďže avizoval, že hneď v prvom štvrťroku sa uskutočnia tak zásadné, výrazné zmeny, že vlastne nemá zmysel pýtať sa otázky k jeho obsahu. A, samozrejme, takéto úpravy sú bežné a namieste do nejakého rozsahu, resp. nejaké zmeny sú bežné a namieste, ale odpovedať na otázky k jeho položkám spôsobom, že je to aj tak jedno, lebo dôjde k výrazným zmenám, svedčí o tom, že k rozpočtu pristupuje koalícia úplne rovnako ako k zákonodarnému procesu, ako... (Prerušenie vystúpenia časomerom.)
Košútová, Magda, poslankyňa NR SR (2014-01-28):
Ďakujem pekne za slovo, pán predsedajúci. Národná rada Slovenskej republiky uznesením č. 942 zo 4. decembra 2013 pridelila vládny návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 757, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v určenej lehote uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Obidva výbory Národnej rady, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako je to uvedené v časti IV spoločnej správy a s odporúčaním gestorského výboru. Gestorský výbor odporúča hlasovať o bodoch spoločnej správy takto: o bodoch spoločnej správy č. 1, 2, 4 a 5 hlasovať spoločne s návrhom gestorského výboru schváliť a o bode 3 spoločnej správy hlasovať s návrhom gestorského výboru neschváliť. Gestorský výbor na základe stanovísk k vládnemu návrhu zákona vyjadrených v ich uzneseniach uvedených pod bodom III spoločnej správy odporúča schváliť predkladaný návrh zákona s pripomienkami. Spoločná správa výborov Národnej rady bola prejednaná vo výboroch a bola schválená uznesením Výboru Národnej rady pre pôdohospodárstvo a životné prostredie č. 233 z 28. januára 2014. V citovanom uznesení výbor poveril mňa ako spoločnú spravodajkyňu predložiť Národnej rade spoločnú správu výborov a splnomocnil ma podať návrhy, prerokovať podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady. Pán predsedajúci, skončila som, otvorte, prosím, rozpravu.
R. Zajac, minister zdravotníctva SR: (2005-09-22):
V Slovenskej republike chýba právna úprava, ktorá by komplexne upravovala práva a povinnosti fyzických osôb oprávnených na podnikanie, právnických osôb, ako aj štatutárne orgány štátnej správy a samosprávy na úseku pohrebníctva. Preto sme vypracovali návrh zákona, ktorý komplexne upravuje problematiku pohrebníctva a ktorý by mal túto legislatívnu medzeru odstrániť. Úprava práv a povinností z etického hľadiska v tejto citlivej oblasti vychádza z tradície na našom území a snaží sa zohľadniť praktické potreby. Návrh zákona upravuje aj problematiku balzamovania a konzervovania ľudských pozostatkov, ktorá taktiež nebola v Slovenskej republike doteraz právne upravená. Vzhľadom na to, že prevádzkovanie pohrebísk, pohrebných služieb, krematórií, ako vykonávanie konzervovania a balzamovania možno vykonávať iba na základe živnostenského oprávnenia, bolo potrebné novelizovať aj príslušné ustanovenie zákona č. 455/1991 o živnostenskom podnikaní, tzv. živnostenský zákon. Ďakujem pekne, pán predseda, prosím o podporu.
Ďuriš Nicholsonová, Lucia, podpredsedníčka NR SR (2016-06-21):
Pani poslankyňa Kiššová, nech sa páči.
B. Bugár, podpredseda NR SR: (2001-10-04):
Dávam slovo určenému spoločnému spravodajcovi z výboru pre financie, rozpočet a menu pánovi poslancovi Júliusovi Brockovi a prosím ho, aby informoval Národnú radu o výsledku prerokovania tohto návrhu zákona, aby odôvodnil návrh a stanoviská jednotlivých výborov a gestorského výboru. Nech sa páči, pán spravodajca.
Bugár, Béla, podpredseda NR SR (2011-03-23):
Pani poslankyňa Vášáryová.
Pčolinský, Peter, podpredseda NR SR (2023-06-14):
Pani poslankyňa, skúste ten mikrofón si dať bližšie, lebo vôbec pri tých reproduktoroch vás nepočuť, alebo hovorte bližšie k mikrofónom.
P. Hrušovský, podpredseda NR SR: (2001-09-20):
(Hlasovanie.) Prítomných 131, za návrh 54, proti 62, zdržalo sa 11, nehlasovali 4. Návrh sme neschválili.
P. Hrušovský, predseda NR SR: (2004-10-26):
(Hlasovanie.) 138 prítomných, 6 za, 103 proti, 29 sa zdržalo. Bod 25 zo spoločnej správy sme neschválili. Prosím ďalšie návrhy.
J. Ďuračka, poslanec: (2008-11-25):
K predmetnému návrhu zákona zaujali výbory Národnej rady Slovenskej republiky tieto stanoviská. Odporúčanie Národnej rade Slovenskej republiky schváliť s pozmeňujúcimi a doplňujúcimi návrhmi: Výbor Národnej rady Slovenskej republiky pre financie, rozpočet a menu uznesením č. 418 zo dňa 19. novembra 2008, Ústavnoprávny výbor Národnej rady uznesením č. 526 zo dňa 19. novembra 2008 a Výbor Národnej rady Slovenskej republiky pre hospodársku politiku uznesením č. 446 zo dňa 19. novembra 2008. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 až 30, 32 až 36 hlasovať spoločne s návrhom gestorského výboru schváliť, o bode spoločnej správy č. 31 hlasovať s návrhom gestorského výboru neschváliť. Ďalej gestorský výbor odporúča Národnej rade Slovenskej republiky schváliť uvedený návrh zákona s pozmeňujúcimi a doplňujúcimi návrhmi. Výbor určil poslanca Jozefa Ďuračku za spoločného spravodajcu výborov, súčasne ho poveril predniesť spoločnú správu výborov na schôdzi Národnej rady a navrhnúť spôsob pri hlasovaní. Pán predseda, skončil som, ďakujem.